**Gamtosauginių mokyklų programa**

Iš viso yra septyni Gamtosauginių mokyklų programos elementai – 7 Gamtosauginių mokyklų žingsneliai, kuriuos kiekviena įstaiga dalyvaujanti programoje turi įgyvendinti.

1. [**žingsnis. Gamtosauginis komitetas**](http://gamtosauginesmokyklos.lt/gamtosauginis-komitetas/)

**Gamtosauginių mokyklų komitetas yra varomoji jėga vykdant Gamtosauginių mokyklų programą ir reprezentuoja visos mokyklos bendruomenės idėjas.**

* Aktyviausi Gamtosauginio komiteto nariai – moksleiviai.
* Gamtosauginis komitetas turi užtikrinti, jog visa įstaigos bendruomenė nuolat informuojama apie Gamtosauginių mokyklų programą ir ekologinę mokyklos veiklą.
* Gamtosauginį komitetą sudaro: mokiniai / mokytojai / administracijos atstovai, techninis personalas, socialiniai partneriai, tėvų atstovai ir kt.
* Gamtosauginio komiteto nariai susitinka reguliariai siekiant aptarti aplinkosauginę įstaigos veiklą.

1. [**žingsnis. Aplinkosauginės situacijos įvertinimas (auditas).**](http://gamtosauginesmokyklos.lt/aplinkosauginis-auditas/) **Atliktas aplinkosauginis auditas padės įstaigai nustatyti esamą aplinkosauginę būklę bei nurodys kryptis situacijos gerinimui.**

* Tikslas – įvertinti aplinkosaugines problemas įstaigoje / bendruomenėje.
* Visos pagrindinės temos turėtų būti peržiūrimos kasmet; mokyklos gali laisvai pasirinkti ir kitas aplinkosaugines sritis, kurios labiau atitinka mokyklos poreikius ir pasirengti atitinkamas anketas.
* Užtikrinkite, kad kuo daugiau moksleivių dalyvautų atliekant auditą.
* Atlikto audito rezultatai (išvados) turi būti naudojami parengiant veiksmų planą.

1. [**žingsnis. Veiksmų planas**](http://gamtosauginesmokyklos.lt/veiksmu-planas/)

**Veiksmų planas yra įstaigos Gamtosauginių mokyklų programos veiklos širdis ir turi būti paruoštas atsižvelgiant į audito rezultatus (išvadas).**

* Remkitės audito rezultatais siekdami identifikuoti prioritetines sritis įstaigoje. Siekiant išlaikyti racionaliai įgyvendinamą planą, rekomenduotume susikoncentruoti ne daugiau kaip į tris temas tuo pat metu.
* Paruoštas veiksmų planas turi būti orientuotas į aplinkosauginio audito metu išryškėjusių problemų sprendimą. Planas turėtų apimti tikslus, veiklas, kas bus atsakingi už veiklų įgyvendinimą, laiką kada vienokie ar kitokie veiksmai bus atlikti siekiant įgyvendinti išsikeltus tikslus.
* Mokiniai turėtų būti įtraukti į veiksmų plano ruošimą kiek įmanoma labiau.

1. **žingsnis. Monitoringas ir įvertinimas**

**Siekiant išsiaiškinti ar sėkmingai įgyvendinami veiksmų plane numatyti tikslai, turi būti įvertinamas progresas.**

* Mokiniams turėtų būti sudarytos galimybės atlikti monitoringą, kur tik tai yra įmanoma.
* Monitoringo rezultatai turėtų būti nuolat atnaujinami ir prieinami visai mokyklos bendruomenei
* Naudojami monitoringo metodai priklausys nuo veiksmų plane nurodytų tikslų ir matavimo kriterijų, taip pat nuo nagrinėjamų temų ir mokinių bei stebėjimą atliekančių asmenų amžiaus ir gebėjimų
* Po monitoringo atliekamas įvertinimas. Atliktų veiklų įvertinimas leis atlikti veiksmų plano pakeitimus, jei tai atrodys reikalinga.

1. **žingsnis. Integracija**

**Gamtosauginių mokyklų veiklos integravimas į mokymosi (ugdymo) procesą didina programos efektyvumą ir užtikrina, jog moksleiviai įgis aplinkoauginių žinių ir įgūdžių.**

* Gamtosauginių mokyklų programa integruojama į mokymosi procesą tiesiogiai dalykuose (pvz. gamtos mokslų, pilietinio ugdymo ar kt. pamokose), o taip pat ir netiesiogiai popamokinės veikloje.
* Mokiniai turėtų įgyti supratimą kaip aplinkosauginiai klausimai sprendžiami realiame gyvenime

1. **žingsnis. Informavimas ir įtraukimas**

**Įtraukite kiekvieną! Veikla turėtų būti orientuota ne tik į mokyklą, o taip pat ir tai kad, mokiniai aplinkosaugines idėjas parsineštų į namus.**

* Svarbu, kad visa mokyklos bendruomenė būtų įtraukta į aplinkosauginę veiklą, o taip pat ir vietos bendruomenė žinotų apie mokyklos ekologinę veiklą.
* Informavimo ir viešųjų ryšių priemonės nušviesti mokyklos veiklai gali būti: mokyklos asamblėjos, konferencijos, mokyklos informaciniai stendai, mokyklos naujienlaiškiai, mokyklos interneto svetainė, mokyklos teatro būrelio spektakliai, straipsniai vietos ir nacionalinėje spaudoje, radijas ir televizija ir t.t.
* Integruotos projektinės dienos mokykloje

1. **žingsnis. Gamtosauginis kodeksas**

**Kūrinys, reprezentuojantis įstaigos įsipareigojimus aplinkai.**

* Turėtų būti įsimintinas ir pažįstamas kiekvienam mokyklos mokiniui.
* Formatas lankstus: gali būti daina, piešinys, poema, ir t.t.
* Gamtosauginis kodeksas turėtų apimti pagrindinius veiksmų plano tikslus.
* Itin svarbu, jog mokiniai dalyvautų sukuriant Gamtosauginį kodeksą.
* Gamtosauginis kodeksas turėtų būti reguliariai atnaujinamas siekiant užtikrinti, jog kodeksas visada atspindi mokyklos aplinkosauginius tikslus ir siekius.
* Gamtosauginis kodeksas turėtų būti publikuojamas gerai matomoje mokyklos vietoje.

<http://gamtosauginesmokyklos.lt/apie-programa/7-zingsneliai/>